Ulastelige og uklanderlige 
Vi blir i Guds øyne fremstilt som ulastelige og uklanderlige, om vi bevisst står faste i troen. 
Hva vil det si? 
Vi opplever noen ganger i livet at det kreves mer enn vi makter, og vi føler oss ofte ikke, ulastelige og uklandelige. Men da er det Guds ord «trumfer» følelsen. Dette er faktisk en dypere åpenbaring enn de fleste er klar over. Dette at ordet som Guds ord sier at du er, er sannheten i ditt liv. 
Dette som verden representerer at «følelsen» er sann, er faktisk løgn. Følelsen kan si «jeg har ingen verdi», «jeg er en taper», «jeg er litt dum» eller lignende. Følelser kan få deg riktig på aveie. Ja, du kan til og med i ytterste konsekvens inbille deg at du er ett annet kjønn, eller at du er litt homofil. Når disse følelsene får «tid på seg» og ikke blir korrigert, vil tankene feste seg som brodder på din sjel. 
Når du da også har en verden som spiller på «lag» med disse tankene og følelsene, er det mulig å komme riktig på avveie. Da er løsningen å se hva Guds ord sier at du er. Fordi når disse følelsene melder seg trenger vi ikke en verdslig diagnose eller forklaring, men Guds ord som medisin/løsning. 
Fil 2.14 Gjør alle ting uten klager og innvendinger, slik at dere kan være ulastelige og rene, Guds uklanderlige barn midt i en vrang og fordervet slekt. 
Og 
Kol 1.21 Og dere som før var fremmede og fiender av sinnelag, i de onde gjerninger, dere har Han nå forlikt i sin kropp ved døden for å framstille dere hellige og ulastelige og uklanderlige framfor seg selv- 
Det er altså Guds ord som trumfer og alltid har rett, tross våre følelser. Dette er ikke alltid lett å godta, men det er det som er sannheten som setter deg fri. For til frihet har Jesus kalt oss. Stå derfor fast i den friheten. Begynn idag da vel :) 
Amen